বুধবার আউটরাম ঘাটে গিয়েছিলেন বিজেপির রাজ্য সভাপতি দিলীপ ঘোষ। সেখানে সাধুদের সঙ্গে কথাও বলেন তিনি। তাঁদের কাছ থেকে আর্শীবাদও চান। আর সেখানেই বাঁধে গোল। বেশ চলছিল। তার মধ্যেই তাল কাটল এক সন্ন্যাসীর কাছে গিয়ে। তাঁর কাছে দিলীপ চাইলেন, রাজ্যে যেন ধর্ম স্থাপনা হয়। জবাবে দিলীপের মাথায় হাত রেখে ওই সন্ন্যাসী বলেন, 'মমতা দিদি জিন্দাবাদ। মমতা ব্যানার্জি জিন্দাবাদ।' বেজায় বিড়ম্বনায় পড়েও হাসতে হাসতে সেখান থেকে বেরিয়ে আসেন দিলীপ ঘোষ।